તેમના દાદા મિર્ઝા કોબાન બેગ ખાન અહેમદ શાહના શાસનકાળમાં સમરકંદથી ભારત આવ્યા હતા. તેમણે દિલ્હી, લાહોર અને જયપુરમાં કામ કર્યું. તેમજ આગ્રામાં વસ્યા. ગાલિબના પ્રારંભિક શિક્ષણ વિશે કંઈ પણ સ્પષ્ટ નથી પરંતુ ગાલિબ કહેવા અનુસાર તેમણે 11 વર્ષની ઉંમરમાં જ ઉર્દુ અને ફારસીમાં ગદ્ય તથા પદ્ય લખવાનો આરંભ કરી દીધો હતો. તેમને ઉર્દુ ભાષાના સર્વકાળ મહાન શાયર માનવામાં આવે છે. ફારસી કવિતાના પ્રવાહને હિન્દુસ્તાની રીતમાં લોકપ્રિય કરવાનો શ્રેય પણ તેમને જાય છે.